Document ID: /roh_data/filtered/fineweb-2-filterrobots_roh.jsonl.gz/49919

Dapi decennis tgira la EMS-Chemie bunas relaziuns da fatschenta cun la China e quai gida era d'organisar mascras da protecziun. Dapi la sonda passada pon coiffeurs empustar questas mascras en vista a la reavertura dals studios da coiffeur ch'è pussaivla davent da glindesdi, ils 27 d'avrigl.
Ina mascra custa 90 raps e tenor ina communicaziun da la Ems Chemia han els survegnì durant las emprimas 24 uras empustaziuns per betg main che 150'000 mascras.